Encyklopedie moderní historie

Encyklopedie moderní historie je česká monotematická encyklopédia obsahujúca heslá k dejinám od Veľkej francúzskej revolúcie po súčasnosť. Prvýkrát bola vydaná v roku 1995, ďalšie opravené a doplnené vydania prebehli v rokoch 1998 a 1999.

 Koncepcia 
Publikácia obsahuje abecedne zoradené heslá (3. vydanie cca 1 700 hesiel) a register spomenutých osôb (3. vydanie cca 2 000 osôb). V 3. vydaní bolo do prílohy doplnených 20 prehľadných čiernobielych máp k územným zmenám a procesom, najmä v Európe.

Autori v úvode rozdeľujú heslá do štyroch skupín:
 tzv. zastrešujúce heslá, ktoré problematiku opisujú všeobecne a ďalej odkazujú na konkrétnejšie heslá (napr. Veľká francúzska revolúcia, druhá svetová vojna),
 heslá ku konkrétnym pojmom či udalostiach (napr. anarchizmus, Marshallov plán),
 niekoľkoriadkové heslá jednotlivých udalostí, najmä bitiek (napr. Fredrikshammská mierová zmluva, bitka pri Falklandách)
 odkazy pojmov, ktoré nemajú samostatné heslo, ale sú opísané v rámci iného hesla (napr. bitka pri Majuba Hill → búrske vojny).

 Autori 
Jednotlivé heslá spracoval autorský kolektív, na základe odbornosti v danej oblasti:
 Marek Pečenka – medzinárodné vzťahy v 19. storočí, dejiny krajín východnej Európy (časť),
 Petr Luňák – problematika medzinárodných vzťahov po druhej svetovej vojne, dejiny západnej Európy po druhej svetovej vojne,
 Jaroslav Hrbek – vojenské dejiny (vojny, bitky, povstania),
 Bohuslav Litera – rozvojový svet po druhej svetovej vojne,
 Petr Mareš – dejiny diplomacie počas druhej svetovej vojny, dejiny Spojených štátov a dejiny Poľska,
 Martin Nechvátal – vnútorná a zahraničná politika Československa, dejiny Francúzska (časť),
 Karel Žaloudek – teoretické a politologické heslá.

Väčšina autorov v čase vydania publikácie pôsobila v Inštitúte medzinárodných štúdií Fakulty sociálnych vied Karlovej univerzity v Prahe (Marek Pečenka, Petr Luňák, Jaroslav Hrbek, Petr Mareš), Bohuslav Litera a Martin Nechvátal v Historickom ústave Akadémie vied ČR a politológ Karel Žaloudek bol bývalým pracovníkom Centra teoretických štúdií Karlovej univerzity v Prahe.

 Referencie 

 Literatúra 
 , 589 s.
 , 631 s.
 , 653 s.

Kategória:České encyklopédie
Kategória:Knihy z 1995
Kategória:Knihy z 1998
Kategória:Knihy z 1999